**Vara sufletului meu**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Focul sacru, focul vieţii,

mai arde în noi,

tu eşti cerul, eu – pământul,

orizonturi noi.

Iubirea este o cobră,

gâtul meu - altarul ei,

colier cu nestemate

strălucind în noapte.

Timpul este cel prezent

şi trecutul e uitat,

ce ne-aduce viitorul

încă n-am aflat.

Coardele la unison

ce profund vibrează,

mă săruţi cu pasiune,

eu sunt a ta oază.

Aerul înmiresmat

de al teilor parfum

ne îndeamnă să parcurgem

al vieţii drum.

Uriaşi corali acum

strălucesc în zare,

sunt cireşii plini de rouă,

roşii la culoare.

Vişinele sunt în pârg,

pentru-a câta oară

ne provoacă să iubim

iar în plină vară?

Sper să fie-n timp util,

încă nu-i târziu,

să sorbim din cupă

vinul rubiniu.

Cerul este mai senin

că aseară a plouat,

pământul scăldat de soare

este mai bogat.

Explodează artificii

marcând fericirea,

steluţe multicolore

dau de veste ştirea.